Edhe pse bëjnë pjesë në fusha krejt të ndryshme me sa duket janë të njëjtë, të paktën kështu ka deklaruar reperi Mozzik pas takimit gju më gju me kreun e PDK-së, Kadri Veseli.
Në llogarinë e tij të Instagram, Mozzik ka publikuar foto nga takimi, të cilat i ka shoqëruar edhe me detaje se çfarë i ka thënë Veselit në një kohë kur Kosova "zien" për krijimin e qeverisë.
Mozzik e quan Veselin njeri të fjalës dhe burrë shteti:
"Nuk është Luli i Migjenit, është Luli i idealit ,i sakrificës , i luftës, i shtetformimit , është njeriu që s' u lëkund kurrë nga ideja e të qenurit njeri i fjalës, burrë i shtetit.
Me Komandant Lulin ( Kadri Veselin )
I thash edhe pse profesionet e ndryshme i kemi , por parimet i kemi njësoj , të pathyeshëm , të pa lëkundur , të dashur për njerëzit , të moralshëm e familjar .
Harrova edhe parimin kryesor :
Qe se njohim frikën. Të uroj gjitha të mirat Komandant"
Reperi nuk e ka fshehur asnjëherë mbështetjen e tij për Veselin, ashtu siç bëri edhe zgjedhjet e fundit me 6 tetor te vitit që lamë pas.